**ŠIAULIŲ „RINGUVOS“ MOKYKLA**

**DIREKTORĖS LIJANOS GIEDRAITIENĖS**

**2021 METŲ VEIKLOS ATASKAITA**

2022-01-19 Nr. S-5

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Šiaulių „Ringuvos“ mokyklos 2021-2023 metų strateginiame ir 2021 metų veiklos plane numatyti tikslai ir uždaviniai orientuoti į bendruomenės siekį teikti švietimo pagalbą mokiniams, plėtoti jų dvasines, intelektines, fizines galias, padėti įveikti socialinę atskirtį ir tapti dorais, atsakingais visuomenės nariais. Strateginio plano tikslus ir uždavinius papildo metinio veiklos plano tikslai ir uždaviniai.**I Tikslas. Ugdymo(-si) proceso, orientuoto į mokinių poreikių tenkinimą ir pasiekimų gerinimą, organizavimas.****1.** **Siekiai:** *mokykloje besimokančių mokinių skaičius – 96, klasių komplektų skaičius – 14, mokinių, padariusių individualią ugdymosi pažangą, dalis (proc.) – 98, individualių ugdymo ir pagalbos mokiniui planų skaičius – 96, mokinių, dalyvaujančių projektinėje veikloje, dalis (proc.) – 80, mokinių, dalyvaujančių mokymosi veiklose už mokyklos ribų, dalis (proc.) – 96, neformaliojo švietimo programų skaičius – 15, mokinių, dalyvaujančių neformaliojo švietimo programose, dalis (proc.) – 96, mokinių, dalyvaujančių* *prevencinėje, STEAM, sveikatos stiprinimo, socialinėje pilietinėje veikloje, dalis (proc.) – 96, mokinių, dalyvaujančių šalies, miesto organizuotuose meno, sporto ir kt. renginiuose, dalis (proc.) – 50.* **1.1. Uždavinys. Įgyvendinti ugdymo planus, programas, priemones pasiekimų gerinimui.****Sėkmės.** Įgyvendinant individualizuotas pradinio, pagrindinio ugdymo bei socialinių įgūdžių ugdymo programas buvo individualizuojamas bei diferencijuojamas ugdymo turinys didelių ir labai didelių specialiųjų ugdymo(si) poreikių mokiniams. 2021 metais mokykloje mokėsi 94/87 mokiniai, suformuota 14/13 klasių komplektų. Parengtos, mokyklos Vaiko gerovės komisijos posėdžiuose suderintos ir įgyvendintos individualizuotos pradinio, pagrindinio ugdymo programos – 78 mokiniams, socialinių įgūdžių ugdymo programos – 16 mokinių. Pamokos, skirtos mokinių poreikiams tenkinti, panaudotos 100%: socialinio emocinio intelekto ugdymui – visų klasių mokiniams, sensomotoriniam ugdymui – autizmo spektro sutrikimą turintiems mokiniams, patyriminiam ugdymui (STEAM), gydomajam fiziniam ugdymui – lavinamųjų klasių mokiniams. Visi mokiniai (100%) padarė individualią ugdymosi pažangą. 5-10 specialiųjų klasių mokinių mokymosi pasiekimų vidurkis – 7,6 balo. Lavinamųjų klasių 56% mokinių pilnai įsisavino individualizuotas programas, dėl kompleksinės negalios, sveikatos problemų – 44% mokinių įsisavino nepilnai. 4 mokiniai, baigę pagrindinio ugdymo individualizuotą programą, pasirinko tolimesnį mokymąsi Šiaulių profesinio rengimo centre. Mokykloje nacionaliniu lygmeniu vykdytas tęstinis projektas „Sensomotorinis ugdymas“ (UAB ,,Eventus group“ – Šiaulių „Ringuvos“ mokykla), kurio tikslas – pritaikyti sensomotorinio ugdymo priemones mokinių reakcijai į sensorinius dirgiklius. Mokytojai su mokiniais aktyviai įsitraukė į respublikinį projektą „Bendradarbiaujančios klasės“, kurio metu kartu su Šiaulių „Spindulio“ ugdymo centro bei Kėdainių specialiosios mokyklos mokytojais organizavo atviras integruotas pamokas nuotoliniu mokymo organizavimo būdu. Mokykla įsijungė į „Darnios mokyklos“ programos įgyvendinimą, kurios tikslas – integruoti darnaus vystymosi švietimo temas į kasdienį ugdymo procesą. Kartu su Vilniaus universiteto Šiaulių akademijos studentais organizuotos virtualios probleminio mokymosi sesijos – ,,Lietuvių kalba, matematika tarpdisciplininiu požiūriu”. Įgyvendinti mokyklos projektai: ,,Lietuva - mano šalis”, „Draugystės tiltai“, „Jaunasis daržininkas”, „Judu, žaidžiu - sveikas esu”, ,,Sveika mityba + judėjimas - gera savijauta”, ,,Svečiuose pas Velykų bobutę”, ,,Vėlinės”.Parengta pritaikyta specialiųjų poreikių mokiniams ir integruota į mokomuosius dalykus Sveikatos ir lytiškumo ugdymo bei rengimo šeimai bendroji programa. Vykdant kultūrinę - pažintinę veiklą organizuotos 6 ugdymo dienos. **1.2. Uždavinys. Pažinti kiekvieną mokinį ir teikti savalaikę pagalbą.** **Sėkmės.** 2021 metais visiems mokiniams (100%) teikta Pedagoginės psichologinės tarnybos ar Švietimo pagalbos tarnybos skirta švietimo pagalba: specialiojo pedagogo – 94 mokiniams, logopedo – 68 mokiniams, socialinio pedagogo – 41 mokiniui, mokytojo padėjėjo – 55 mokiniams. Vaiko gerovės komisijoje buvo atlikta mokinių pasiekimų, pažangos, lankomumo stebėsenos, patyčių ir smurto atvejų analizė, aptarta naujai atvykusių mokinių adaptacija. Visiems mokiniams parengti individualūs ugdymo, pagalbos mokiniui planai, aptarti su tėvais (globėjais, rūpintojais), mokytojais, auklėtojais, švietimo pagalbos specialistais, numatyti pagalbos tikslai, uždaviniai, siektini rezultatai, tikslų įgyvendinimo žingsniai.Sensomotoriniam ugdymui skirtos 9 pamokos, jas lanko 18 mokinių, turinčių autizmo spektro ar kitų raidos sutrikimų. Mokykla organizavo pagalbą šeimoms, auginančioms neįgalius vaikus, – mokinių užimtumą pailgintos dienos grupėse (lankė 26 mokiniai), priežiūrą mokinių atostogų metu. 16 Šiaulių regiono mokinių gyveno mokyklos bendrabutyje. Kasdien į mokyklą/namus dviem mokykliniais autobusais buvo pavežami 48 mokiniai.**1.3. Uždavinys. Plėtoti mokinių saviraiškos galimybes, padėti atsiskleisti jų gebėjimams. Vykdyti profesinį orientavimą, sveikatos stiprinimą.** **Sėkmės.** Siekiant sudaryti galimybę kiekvienam mokiniui tenkinti individualius saviraiškos poreikius, atskleisti ir plėtoti jo gebėjimus, galias, ugdyti kompetencijas, parengta 16 neformaliojo vaikų švietimo programų. Mokykloje vykdomoje neformaliojo švietimo veikloje dalyvavo 96 % mokinių (visi atvykstantys į mokyklą). Jie galėjo rinktis sporto, krepšinio, plaukimo, išmaniųjų technologijų, sensorinio lavinimo, STEAM, kulinarijos, etnokultūros, teatro, muzikavimo būrelius, kūrybines dirbtuves. Būrelių veikla orientuota į individualius kiekvieno mokinio poreikius, gebėjimus, galias, tėvų (globėjų, rūpintojų) pageidavimus. Orientuojantis į patyriminį ugdymą, parengtos dvi STEAM krypties neformaliojo švietimo programos – „Žaidžiame STEAM“ mažesniesiems vaikams ir „STEAM ekspertai“ vyresniems mokiniams. Sudarytos sąlygos mokykloje veiklą vykdyti NVŠ laisvajai mokytojai, kuri veda būrelio „STEAM – atradimų ir kūrybiškumo laboratorija“ užsiėmimus. Įrengta STEAM klasė, dvi patyriminio mokymo(si) aplinkos – Žalioji klasė ir pakeltos lysvės mokyklos lauko teritorijoje. Dalyvauta respublikiniame projekte „Mažieji tyrinėtojai“ (Kauno Prano Daunio ugdymo centras), vykdytos programos „Darni Mokykla“ veiklos. Organizuotos Ugdymo karjerai, netradicinio ugdymo, etnokultūrinė dienos. Mokykla puoselėjo tradicijas ir organizavo tradicinius renginius, skirtus Sausio 13-ajai, Vasario 16-ajai, Kovo 11-ajai paminėti, Užgavėnių šventę, Kaziuko kermošių, Velykinę popietę, Teatro dieną, Paskutinio skambučio šventę, Pyragų dieną, kurios metu surinktos lėšos skirtos Mamų unijai, Kalėdinę vakaronę. Organizuota respublikinė atvirukų paroda – konkursas „Pavasario spalvos“, skirta mokiniams, turintiems specialiųjų ugdymosi poreikių. Konkurse dalyvavo 264 mokinių darbai iš 35 šalies mokyklų. Atvirukų paroda eksponuota Kurtuvėnų svirno galerijoje. Surengta mokinių kūrybinių darbų paroda „Ryškios vasaros spalvos“ Šiaulių miesto savivaldybės viešosios bibliotekos Lieporių filiale, mokinių piešinių paroda UAB „Vilmers“.Organizuoti renginiai kartu su socialiniais partneriais – Šiaulių apskrities Povilo Višinskio viešąja biblioteka (viktorina, skirta Lietuvos valstybės atkūrimo dienai paminėti, renginys lietuvių kalbai puoselėti, knygų pristatymo konkursas 2021), Šiaulių 1-ąja muzikos mokykla (projektas „Vėlinės“), Šiaulių kultūros centru („Trispalviai LAISVĖS malūnėliai“), Kompleksinių paslaugų namais „Alka“ (projektas „Draugystės girlianda“).Plėtojant neformaliojo vaikų švietimo veiklas, bendruomenė skatinama dalyvauti tarptautiniuose, šalies projektuose, sporto, meno renginiuose. 2021 m. pradėtas vykdyti Tarptautinis Norway projektas „Raidos sutrikimų turinčių vaikų integracija per sportą“, buvo įgyvendinamas projektas „Aš – aktyvus“, dalyvauta socialinio partnerio – Šiaulių miesto savivaldybės viešosios bibliotekos inicijuotuose projektuose „Biblioteatras: knygos, virstančios realybe“ ir „EKOBIBLIOTEKA: rytojaus kūrėjai 2“. 24 mokiniai dalyvavo Lietuvos Specialiosios olimpiados komiteto organizuotuose renginiuose – Žirginio sporto čempionate „Suvaldyk žirgą” (Šeduvoje); Vidutinio intelekto sutrikimo atletų netradicinių žaidimų čempionate (Kelmėje); Krepšinio varžybose (Panevėžyje); Krepšinio technikos testų varžybose (Panevėžyje). 12 mokinių tapo laimėtojais, krepšinio varžybose iškovota I vieta. Dalyvauta virtualiuose festivaliuose – „Vieversio laiškas“ Plungės specialiojo ugdymo centre, Tarptautiniame menų festivalyje „Kai tu šalia“ Pasvalio „Riešuto“ mokykloje, Respublikiniame muzikos festivalyje „Meno sūkurys“ Panevėžio „Šviesos“ specialiojo ugdymo centre. Lietuvos specialiosios kūrybos draugijos „Guboja” V respublikiniame įtraukaus muzikavimo konkurse – festivalyje „Perliukai“ laimėtos I ir III premijos. Mokiniai ir mokytojai aktyviai dalyvavo tarptautinėse, respublikinėse piešinių, kūrybinių darbų parodose, konkursuose. 2021 m. dalyvauta 36 piešinių, kūrybinių darbų, fotografijų parodose, konkursuose, pateikti 268 mokinių darbai, 4 mokiniai tapo laimėtojais.Pasinaudojus kultūros paso ir kultūros krepšelio paslaugomis, 96 % mokinių turėjo galimybę dalyvauti 22 edukacijose. Siekiant padėti vaikui geriau suprasti, pažinti jį supantį pasaulį, organizuota 12 edukacinių išvykų. Lankytasi Šiaulių Jaunųjų gamtininkų centre, Kurtuvėnų regioniniame parke, zoologijos sode „Raiba plunksna“, dalyvauta edukacijose Naisiuose, Šiaulių apskrities Povilo Višinskio viešojoje bibliotekoje, Dovanų namuose „Plukė“. Visi mokyklos mokiniai turėjo galimybę dalyvauti Geros savijautos programoje.Mokinių atostogų metu organizuotos mokinių užimtumo grupės, 12 mokinių organizuotas užimtumas vasaros atostogų metu liepos, rugpjūčio mėnesiais. Ypatingas dėmesys buvo skirtas mokinių socialinių gebėjimų ugdymui, socialinei pilietinei veiklai. Organizuotas socialinis žadintuvas „Autizmas: pažinti, suprasti, padėti“ kartu su VU Šiaulių akademijos studentais, dalyvauta socialiniame projekte „Būk mano draugas!” (Kauno Aleksandro Stulginskio mokykla), 6 socialinėse akcijose. Dalyvauta ankstyvosios prevencijos programose „Obuolio draugai“ ir „Įveikiame kartu“, skirtose vaikų emociniam intelektui ugdyti, organizuoti prevencinės savaitės, sąmoningumo didinimo mėnesio „BE PATYČIŲ“ renginiai.**II. Tikslas. Pasidalytos lyderystės kultūros kūrimas.****Siekiai:** *Mokytojų, naudojančių skaitmenines mokymo aplinkas, dalis (proc.) – 100, mokytojų, turinčių licencijas ir naudojančių Eduka aplinkoje pateiktą medžiagą, dalis (proc.) – 100; mokytojų, vedusių atviras pamokas, dalis (proc.) – 80, naujų tikslinių sutarčių su socialiniais partneriais skaičius – 7.* **2.1. Uždavinys. Skatinti mokyklos bendruomenės narius ugdytis lyderystės gebėjimus.** **Sėkmės.** Mokykloje buvo vykdomas Europos komisijos Erasmus+ KA1 programos finansuojamas projektas ,,Inovatyvus mokytojas *–* sėkmingas mokinys“ (Nr. ). Koordinatoriai *–* Šiaulių sanatorinė mokykla, partneriai *–* Panevėžio ,,Vyturio“ progimnazija. Dėl COVID-19 pandemijos sustabdžius projekto mobilumų veiklas, konsorciumo dalyviai dalinosi gerąja patirtimi Šiaulių „Ringuvos“ ir Šiaulių sanatorinėje mokyklose *–* vestos atviros pamokos, susipažinta su sensomotorinio, meninio ugdymo veiklomis, edukacinėmis aplinkomis. Buvo tęsiamos projekto ,,Aš aktyvus“ (Nr.SRF-SIĮ-2020-1-0213) bendrai finansuoto Sporto rėmimo fondo lėšomis, kurį administravo Švietimo, mokslo ir sporto ministerija, Švietimo mainų paramos fondas ir Centrinė projektų valdymo agentūra, veiklos. Mokyklos kieme papildytos 2 aktyvaus poilsio zonos nauja įranga, įsigytos priemonės sporto renginių organizavimui. Įgyvendinant tarptautinį Nordplus Junior projektą ,,Mokymo metodų taikymas kūno kultūros pamokose ugdant vaikus, turinčius specialiųjų ugdymosi poreikių“ (Nr. NPJR-2020/10245) buvo dalinamasi gerąja darbo patirtimi su Latvijos, Estijos pedagogais organizuojant fizinio aktyvumo veiklas.Mokytojai ir auklėtojai sistemingai dirbo metodinėse grupėse. Mokytojai mokėsi kartu skaitydami Dylan Wiliam „MOKYTIS padedantis vertinimas“knygą, dalinosi gerąja patirtimi Skaityk - Paremk - Bendradarbiauk veiklose. 80% pedagogų vedė atviras, integruotas pamokas, užsiėmimus, veiklas, mokėsi vieni iš kitų, dalydamiesi patirtimi, atradimais, sumanymais. Mokykloje veikė 7 darbo grupės. Išryškėjo darbo grupių vadovų lyderystė. Vertinimo/įsivertinimo duomenys atskleidė, kad objektyviausiai savo veiklą įsivertino Projektų darbo grupė. Geriausiai įvertinta Vaiko gerovės komisijos veikla. Projektų grupė surado rėmėjų mokyklos lauko klasės įrengimui, Vaiko gerovės komisija sistemingai organizavo trišalius posėdžius Mokinys - Mokytojai - Mokinio tėvai (globėjai, rūpintojai), aptariant individualius ugdymo planus. Mokyklos veiklos kokybės įsivertinimo darbo grupė identifikavo mokyklos veiklos stipriąsias ir silpnąsias puses, parengė rekomendacijas mokyklos veiklos tobulinimui. Ugdymo karjerai darbo grupė organizavo skaitmeninių ugdymo(-si) aplinkų naudojimą, skaitmeninio ugdymo turinio kūrimą. Mokymosi be sienų darbo grupė aktyviai bendradarbiavo su VU Šiaulių akademija, Šiaulių apskrities P. Višinskio biblioteka, organizavo bendras veiklas. Bendruomenės skatinimo darbo grupė įgyvendino mokinių skatinimo sistemą, organizavo socialines akcijas, rūpinosi mokyklos bendruomenės mikroklimato gerinimu.Mokytojai, turintys  EDUKA licencijas, 100% naudojo Eduka aplinkoje pateiktą medžiagą. Skaitmeniniam ugdymo turiniui perteikti naudota Hello Smart, I3touch išmaniųjų ekranų programa I3LEARNHUB, Wordwall, Smart Notebook, Smart Cloud programos. Atnaujinta ,,Penkių pojūčių” klasės programa.Pedagoginiai darbuotojai kvalifikaciją kėlė dalyvaudami ilgalaikėje kvalifikacijos tobulinimo programoje „Pagalbos mokiniui mokykloje tobulinimas įveikiant psichologinius ir nuotolinio mokymo iššūkius įtraukiajame ugdyme“. Dalyvauta moduliuose: Profesinis santykis su vaiku. Z kartos vaikų ugdymas (lektorius E. Karmaza), Hellosmart pritaikymas organizuojant įtraukiojo ugdymo procesą (lektorė I. Kazymirkienė), Atsparumas pokyčiams (lektorė B. Ruplytė). Vykdant Mokyklos mokytojų ir pagalbos mokiniui specialistų atestacijos programą, 2021 atestuotas 1 mokytojas, suteikiant vyresniojo mokytojo, ugdančio didelių ir labai didelių specialiųjų poreikių mokinius, kvalifikacinę kategoriją.Mokytojo padėjėjai dalyvavo Šiaulių m. Pedagoginės psichologinės tarnybos organizuotuose mokymuose apie specialiųjų ugdymosi poreikių turinčius vaikus, jų ugdymą, netinkamo elgesio priežastis ir jų įveikimą, ryšio su vaiku kūrimą bei įgalinantį bendradarbiavimą su mokiniu ir jo artimąja aplinka.**2.2. Uždavinys. Plėtoti tikslinę socialinę partnerystę.** **Sėkmės.** Atsižvelgiant į 2021 m. Šiaulių miesto švietimo bendruomenės siekį – tikslinių partnerysčių plėtojimas, pasirašytos 9 naujos tikslinės sutartys: bendradarbiavimo sutartis su Kuršėnų mokinių sporto klubu „Flamingas“, bendradarbiavimo sutartis su Šiaulių profesinio rengimo centru, socialinės partnerystės sutartis su UAB „Vilmers“, paramos sutartis su Šiaulių Rotary klubu „Harmonija“, socialinės partnerystės sutartis su Šiaulių Regbio klubu „Vairas“, socialinės partnerystės sutartis su UAB „Grinbeta“, bendradarbiavimo sutartis su Asociacija „RAUDONOS NOSYS Gydytojai klounai“, socialinės partnerystės sutartis su ROL Lithuania, UAB, socialinės partnerystės sutartis su UAB „Šiaulių apskrities televizija“. **III tikslas. Mokyklos materialinės ir techninės bazės stiprinimas.****Siekiai.** A*tnaujintų baldais, įranga kabinetų skaičius – 3; naujų edukacinių erdvių įrengimas – 2;* *mokomosios medžiagos, mokymo įrangos skaičius – 8,* *naujų edukacinių erdvių mokyklos lauko teritorijoje įrengimas – 2.***3.1.Uždavinys. Užtikrinti mokyklos veiklos funkcionavimą.** **Sėkmės.** Gyvenant kartu su COVID-19 pandemija, mokykla buvo aprūpinta asmens higienos priemonėmis atsižvelgiant į COVID-19 pandemijos valdymo reikalavimus. Mokykloje sisteminami bendruomenės poreikiai ugdymo aplinkų, priemonių atnaujinimui. Įgyvendinta 89% bendruomenės poreikių. Įrengtos STEAM, planšetinių kompiuterių klasės, patyriminio mokymo(si) aplinka *–* Žalioji klasė. 3 mokomieji kabinetai atnaujinti baldais, įranga. **3.2.Uždavinys. Modernizuoti ir atnaujinti mokyklos ugdymo bazę.**Siekiant užtikrinti kokybišką ugdymą, mokyklos ugdymo bazė atnaujinta 18 planšetinių kompiuterių, 4 lazeriniais spausdintuvais, 10 vaizdo kamerų ir kitomis IKT priemonėmis, muzikos instrumentais. Skaitmeniniam ugdymo turiniui perteikti įsigytos Hello Smart, I3touch išmaniųjų ekranų programa I3LEARNHUB, Wordwall, Smart Notebook, Smart Cloud programos. Atnaujinta ,,Penkių pojūčių” klasės programa. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Mokinių gebėjimų atskleidimas, individualios pažangos pamatavimas. (veiklos sritis – *Asmenybės ūgtis*). | 1.1.1. Mokinių gebėjimų atskleidimas, individualios pažangos pamatavimas įgyvendinant individualius ugdymo planus, dalyvaujant projektinėse ir kitose edukacinėse veiklose mokykloje ir už mokyklos ribų. | 1.1.1.1. Mokinių, padariusių individualią ugdymo(si) pažangą, dalis (proc.) – 100; 1.1.1.2. 1.1.1.2. Mokinių dalyvaujančių projektinėje veikloje, dalis (proc.) – 80.1.1.1.3. Mokinių, dalyvaujančių prevencinėje, STEAM, sveikatos stiprinimo, socialinėje pilietinėje veikloje, dalis (proc.) – 96. | 1.1.1.1. Mokinių, padariusių individualią ugdymo(si) pažangą, dalis (proc.) – 100;1.1.1.2. Mokinių dalyvaujančių projektinėje veikloje, dalis (proc.) – 80.1.1.1.3. Mokinių, dalyvaujančių prevencinėje, STEAM, sveikatos stiprinimo, socialinėje pilietinėje veikloje, dalis (proc.) – 96. |
| 1.2. Kompleksinės pagalbos mokiniui ir šeimai organizavimas. (veiklos sritis – *Ugdymas* (is). | 1.2.1. Savalaikės pagalbos mokiniui teikimas įtraukiant mokinių tėvus, globėjus, rūpintojus. | 1.2.1.1. Mokinių, gaunančių savalaikę pagalbą (spec. pedagogo, logopedo, socialinio pedagogo,mokytojo padėjėjo) dalis (proc.) – 100;1.2.1.2. Individualių pagalbos mokiniui planų skaičius – 96. | 1.2.1.1. Mokinių, gaunančių savalaikę pagalbą (spec. pedagogo, logopedo, socialinio pedagogo, mokytojo padėjėjo) dalis (proc.) – 100;1.2.1.2. Individualių pagalbos mokiniui planų skaičius – 94. |
| 1.2.2. Plėtoti mokinių saviraiškos galimybes, padėti atsiskleisti jų gebėjimams. | 1.2.2.1. Sudaryta galimybė mokiniams pasirinkti neformaliojo švietimo programą. Pasiūlytų neformaliojo švietimo programų skaičius – 12; 1.2.2.2. Mokinių, dalyvaujančių neformaliojo švietimo programose, dalis (proc.) – 96;1.2.2.3. STEAM programų skaičius – 2; 1.2.2.4. Sveiką gyvenseną skatinančių projektų veikloje dalyvaujančių mokinių dalis (proc.) – 80. | 1.2.2.1. Atlikta mokinių, tėvų (globėjų/ rūpintojų) apklausa dėl neformaliojo vaikų švietimo programų poreikio. Sudaryta galimybė mokiniams pasirinkti neformaliojo švietimo programą. Pasiūlytų neformaliojo švietimo programų skaičius – 16;1.2.2.2. Mokinių, dalyvaujančių neformaliojo švietimo programose, dalis (proc.) – 96;1.2.2.3. STEAM programų skaičius – 2: „Žaidžiame STEAM“ ir „STEAM ekspertai“.1.2.2.4. Sveiką gyvenseną skatinančių projektų veikloje dalyvaujančių mokinių dalis (proc.) – 85. |
| 1.3. Modernizuoti ugdymo (si) aplinkas. *(veiklos sritis – Ugdymo(si) aplinka).* | 1.3.1. Mokinių mokymą(sis) už mokyklos ribų. | 1.3.1.1. Mokinių, dalyvaujančių mokymosi veiklose už mokyklos ribų, dalis (proc.) – 96;1.3.1.2. Mokinių, dalyvaujančių šalies, miesto organizuotuose meno, sporto ir kt. renginiuose, dalis (proc.) – 50. | 1.3.1.1. Mokinių, dalyvaujančių mokymosi veiklose už mokyklos ribų, dalis (proc.) – 96;1.3.1.2. Mokinių, dalyvaujančių šalies, miesto organizuotuose meno, sporto ir kt. renginiuose, dalis (proc.) – 69. |
| 1.3.2. Atnaujintos mokyklos ugdymo aplinkos. | 1.3.2.1. Įrengtas STEAM kabinetas;1.3.2.2. Įrengta patyriminio mokymo(si) aplinka. | 1.3.2.1. Įrengtas STEAM kabinetas;1.3.2.2. Įrengta patyriminio mokymo(si) aplinka – Žalioji klasė, pakeltos lysvės lauko teritorijoje. |
| 1.4. Mokyklos darbuotojų kvalifikacijos, skaitmeninio raštingumo  kompetencijų tobulinimas.(veiklos sritis – *Lyderystė ir vadyba*). | 1.4.1. Pasidalytos lyderystės kultūros plėtojimas. | 1.4.1.1. Mokytojų, naudojančių skaitmenines aplinkas, dalis (proc.) – 100;1.4.1.2. Mokytojų, turinčių licencijas ir naudojančių Eduka aplinkoje pateiktą medžiagą, dalis (proc.) – 100;1.4.1.3. Projektų, skatinančių bendradarbiavimą, skaičius – 4; 1.4.1.4. Mokytojų, vedusių atviras pamokas, dalis (proc.) – 80; 1.4.1.5. Bendruomenės narių, dalyvavusių mokyklos veiklos kokybės įsivertinime, dalis (proc.) – 85; 1.4.1.6. Naujų tikslinių sutarčių su socialiniais partneriais skaičius –7. | 1.4.1.1. Mokytojų, naudojančių skaitmenines aplinkas, dalis (proc.) – 100;Mokytojai dalyvavo ilgalaikėje kvalifikacijos kėlimo programoje „Pagalbos mokiniui mokykloje tobulinimas įveikiant psichologinius ir nuotolinio mokymo iššūkius įtraukiajame ugdyme”.1.4.1.2. Mokytojų, turinčių licencijas ir naudojančių Eduka aplinkoje pateiktą medžiagą, dalis (proc.) – 100;1.4.1.3. Projektų, skatinančių bendradarbiavimą, skaičius – 7; 1.4.1.4. Mokytojų, vedusių atviras pamokas, dalis (proc.) – 80; 1.4.1.5. Bendruomenės narių, dalyvavusių mokyklos veiklos kokybės įsivertinime, dalis (proc.) – 85; 1.4.1.6. Naujų tikslinių sutarčių su socialiniais partneriais skaičius – 9. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| - | - |

**3. Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Sutelkiau Panevėžio „Vyturio“ progimnazijos ir Šiaulių sanatorinės mokyklos bendruomenių atstovus konsorciumo dalyvių susitikimui. | Mokyklos mokytojai, pagalbos mokiniui specialistai stebėjo ir aptarė atviras pamokas „Ringuvos“ mokykloje, Sanatorinėje mokykloje, susipažino su „Ringuvos“ mokyklos teikiamomis paslaugomis, ugdymo organizavimo ypatumais personalizuojant mokymą mokiniams turintiems autizmo spektro sutrikimų. Mokyklos mokytojai pasidalino gerąja patirtimi, stebėjo pamokas Šiaulių sanatorinėje mokykloje. |
| 3.2. Inicijavau mokinių ugdymo organizavimą kitose aplinkose. | Atsižvelgiant į mokinių tėvų, globėjų, rūpintojų poreikius, mokiniams vyksta fizinio ugdymo pamokos baseine. |
| 3.3. Centralizavus buhalterinę apskaitą, daliai likusių funkcijų mokykloje, rasti žmogiškieji ištekliai, perskirstant funkcijas darbuotojams, atnaujinant Vidaus kontrolės tvarką. | Finansiniai metai užbaigti sėkmingai. |
| 3.4. Organizuotos diskusijos, susirinkimai dėl Mokytojų darbo krūvio sandaros. 2021-05-25 susirinkimo du darbo grupių vadovais ir darbuotojų atstovais, Mokyklos tarybos ir Darbo tarybos pirmininkais – 2021-06-17, 2021-06-15-17 individualių konsultacijų metu, 2021-06-22 Mokytojų tarybos posėdžio metu. | Susitarta dėl valandų, skirtų mokyklos bendruomenei ir profesiniam tobulėjimui skaičiaus. Pagal susitartą darbo krūvio sandarą nuo 2021 m. rugsėjo 1 d. atnaujintos darbo sutartys su mokytojais. |
| 3.5. Inicijavau lėšų paiešką koridoriaus remontui. | Suremontuotas mokyklos koridorius. Mokyklos bendruomenė saugiai gali naudotis patalpa, vedančia į patyriminės veiklos klasę „Virtuvėlę“. |
| 3.6. COVID-19 pandemijos valdymas mokykloje. | 2021-03-01 organizuotas susirinkimas su mokyklos darbuotojų atstovais dėl COVID-19 priemonių taikymo. Darbuotojai nuolat buvo supažindinami su Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo, sprendimais. Šiaulių „Ringuvos“ mokyklos direktoriaus įsakymais patvirtintos tvarkos:* Dėl Šiaulių „Ringuvos“ mokyklos darbuotojų tikslinio profilaktinio tikrinimosi dėl COVID-19 (tepinėlių iš nosiaryklės paėmimo ir skiepijimosi COVID-19 vakcina) tvarkos aprašo patvirtinimo (2021-02-08, įsakymo Nr. TOV-17),
* „Dėl Šiaulių „Ringuvos“ mokyklos darbuotojų tikslinio profilaktinio tikrinimosi dėl Covid-19 (tepinėlių iš nosiaryklės paėmimo ir skiepijimosi covid-19 vakcina) tvarkos aprašo patvirtinimo (2021-08-05, įsakymo Nr. TOV-49),
* Dėl Šiaulių „Ringuvos“ mokyklos direktoriaus 2021 m. rugpjūčio 5 d. įsakymo Nr. TOV-49 „Dėl Šiaulių „Ringuvos“ mokyklos darbuotojų tikslinio profilaktinio tikrinimosi dėl COVID-19 (tepinėlių iš nosiaryklės paėmimo ir skiepijimosi COVID-19 vakcina) tvarkos atnaujinimo, 2021-01-01 įsakymo Nr. TOV-82.
 |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| - |  - |  - |  - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4X |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3X 4□ |
| 5.3. Lyderystės ir vadovavimo efektyvumas | 1□ 2□ 3□ 4X |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4X |
| 5.5. Bendras įvertinimas (pažymimas vidurkis) | 1□ 2□ 3□ 4X |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai X |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Darbo teisė. |
| 7.2. Atnaujintos ugdymo programos. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8.** **2022 metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Mokinių gebėjimų atskleidimas, individualios pažangos pamatavimas. (veiklos sritis – *Asmenybės ūgtis*). | 8.1.1. Mokinių gebėjimų atskleidimas, individualios pažangos pamatavimas įgyvendinant individualius ugdymo planus, dalyvaujant projektinėse ir kitose edukacinėse veiklose mokykloje ir už mokyklos ribų. | 8.1.1.1.Patobulinta mokinių individualios pažangos fiksavimo ir analizavimo sistema;8.1.1.2. Kiekvienam mokiniui parengti individualūs ugdymo planai;8.1.1.3. Mokinių, padariusių individualią ugdymo(si) pažangą, dalis (proc.) – 100. |
| 8.2. Kompleksinės pagalbos mokiniui ir šeimai organizavimas. (veiklos sritis – *Ugdymas* (is). | 8.2.1. Savalaikės pagalbos mokiniui teikimas įtraukiant mokinių tėvus, globėjus, rūpintojus. | 8.2.1.1. Mokinių, gaunančių savalaikę pagalbą (spec. pedagogo, logopedo, socialinio pedagogo, mokytojo padėjėjo) dalis (proc.) – 100;8.2.1.2. Sistemingi individualių pagalbos mokiniui planų ir individualių ugdymo planų aptarimai su mokytojais, auklėtojais, pagalbos mokiniui specialistais, mokinių tėvais, globėjais, rūpintojais. |
| 8.2.2. Plėtoti mokinių saviraiškos galimybes, padėti atsiskleisti jų gebėjimams. | 8.2.2.1. Sudaryta galimybė mokiniams pasirinkti neformaliojo švietimo programą;8.2.2.2. Mokinių, dalyvaujančių neformaliojo švietimo programose, dalis (proc.) – 96;8.2.2.3. Susitarta dėl savarankiškumo ugdymo klasės kūrimo.8.2.2.4. Sudarytas savarankiškumo ugdymo klasės įrangos planas. |
| 8.3. Modernizuoti ugdymo (si) aplinkas. *(veiklos sritis – Ugdymo(si) aplinka).* | 8.3.1. Mokinių mokymą(sis) už mokyklos ribų. | 8.3.1.1. Mokinių, dalyvaujančių mokymosi veiklose už mokyklos ribų, dalis (proc.) – 95;8.3.1.2. Mokinių, dalyvaujančių šalies, miesto organizuotuose meno, sporto ir kt. renginiuose, dalis (proc.) – 70. |
| 8.3.2. Atnaujintos mokyklos ugdymo aplinkos. | 8.3.2.1. Atnaujinti susitarimai dėl specializuotų kabinetų naudojimosi;8.3.2.2. Įrengta patyriminio mokymo(si) aplinka mokyklos kieme (vabzdžių viešbutis ir kt.). |
| 8.4. Pasirengti ugdymo turinio atnaujinimui.(veiklos sritis – *Lyderystė ir vadyba*). | 8.4.1. Pasidalytos lyderystės kultūros plėtojimas. | 8.4.1.1. Parengta mokyklos pedagogų ilgalaikio kvalifikacijos tobulinimosi programa, skirta sėkmingam ugdymo turinio atnaujinimui.8.4.1.2. 92 % pedagogų dalyvavo ilgalaikiuose (40 val.) kvalifikacijos tobulinimo programos mokymuose.8.4.1.3. Mokytojų, vedusių atviras pamokas, dalis (proc.) – 82.8.4.1.4. Mokytojai ir auklėtojai metodinėse grupėse tikslingai dalinasi žiniomis, informacija dėl ugdymo turinio atnaujinimo ir individualizuotų programų rengimo. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 9.1. Nedarbingumas, trečiųjų šalių įsipareigojimų nevykdymas. |
| 9.2. Ekstremali situacija šalyje, pasaulyje. |
| 9.3. Darbuotojų kaita, trūkumas, teisės aktų kaita. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Šiaulių ,,Ringuvos“ mokyklos direktorės Lijanos Giedraitienės 2021 metų veiklos ataskaitą siūlau įvertinti labai gerai. Švietimo įstaigos vadovė įvykdė visas 2021 m. planuotas užduotis ir viršijo kai kuriuos sutartus vertinimo rodiklius. Direktorė įgyvendino kitas neplanuotas, bet mokyklos bendruomenei reikšmingas veiklas, telkė mokyklos bendruomenę organizacijos kultūros puoselėjimui bei kryptingai veikti ir siekti numatytų tikslų.

Mokyklos tarybos pirmininkė \_\_\_\_\_\_\_\_\_\_ Rita Griciuvienė 2022-01-28

 (parašas)

**11. Įvertinimas, jo pagrindimas ir siūlymai:**

 Šiaulių „Ringuvos“ mokyklos direktorės Lijanos Giedraitienės 2021 metų veiklos užduotys įvykdytos laiku ir viršyti kai kurie sutartiniai vertinimo rodikliai, pasiekta ženkliai geresnių rezultatų: pagerinti mokinių ugdymosi pasiekimai (98 proc. mokinių padarė ugdymosi pažangą); veiksmingai taikoma pagalbos mokiniui ir šeimai sistema; išplėtota neformaliojo vaikų švietimo, tarptautinė projektinė veikla; sutelkta ir įtraukta bendruomenė į sveikos gyvensenos ugdymą; įdiegta ir taikoma skaitmeninė mokymosi aplinka „EDUKA klasė“ („EDUKA klasė“ ugdymo procese naudoja 90 proc. mokytojų); modernizuota ugdymo(si) aplinka, sukurtos naujos edukacinės erdvės.

 Mokinių, dalyvaujančių prevencinėje, STEAM, sveikatos stiprinimo, socialinėje pilietinėje veikloje, dalis (proc.) – 96. Mokinių, gaunančių savalaikę pagalbą (specialiojo pedagogo, logopedo, socialinio pedagogo, mokytojo padėjėjo) dalis (proc.) – 100; mokinių, dalyvaujančių neformaliojo švietimo programose, dalis (proc.) – 96; mokinių, dalyvaujančių mokymosi veiklose už mokyklos ribų, dalis (proc.) – 96.

Šiaulių miesto savivaldybės administracijos

Švietimo skyriaus vedėja Edita Minkuvienė 2022-02-15

Savivaldybės meras Artūras Visockas 2022-02-15

Galutinis metų veiklos ataskaitos įvertinimas **labai gerai**

Susipažinau.

Šiaulių „Ringuvos“ mokyklos direktorė \_\_\_\_\_\_\_\_\_\_ Lijana Giedraitienė 2022-02-15

 (parašas)